கேள்வி: நூல் சேகரிப்பு - வகைகள், கருப்பொருள்கள், ஆர்வத்துறைகள் பற்றி தகவல் சொல்.
பதில்: கோடிக்கணக்கில் புத்தகங்கள் இருப்பதால் எல்லாவற்றையும் ஒருவர் சேர்த்துவிட முடியாது. அங்கொன்றும் இங்கொன்றுமாகச் சேர்த்தாலும் அதற்கு மதிப்பு இருக்காது. ஆதலால் நூல் சேகரிப்பவர்கள், ஒரு குறித்தவகை அல்லது அதன் ஒரு துணை வகையைச் சேர்ந்த நூல்களைச் சேகரிப்பது உண்டு. கதைகள் வாசிப்பவர்கள் தமக்குப் பிடித்த எழுத்தாளர் ஒருவரின் எல்லா முதற் பதிப்புக்களையும் சேகரிக்கலாம். கவிதைகள் மீது ஆர்வம் கொண்டவர்கள் பாரதியார், கண்ணதாசன் போன்ற ஒருவரைத் தெரிவு செய்து அவர் எழுதிய நூல்கள் அனைத்தையும் சேகரிப்பதை நோக்கமாகக் கொள்ளலாம். குறித்த ஒரு நகரம் அல்லது ஒரு பகுதி பற்றி வெளிவந்த நூல்கள், ஒரு இனம் பற்றி வெளிவந்த நூல்கள் ஒரு குறித்த காலப்பகுதியில் வெளிவந்த நூல்கள் என பலவற்றைக் கருப்பொருளாகக்கொண்டு நூல் சேகரிக்க முடியும். மேலும் சில சேகரிப்புக்கான கருப்பொருள்கள்: * குறித்த ஓவியரின் படங்களைக் கொண்ட நூல்கள் * விருது பெற்ற நூல்கள் * கலைத்தன்மை கொண்ட நூல்கள் * குறித்த நூல் வடிவமைப்பு அல்லது நூல் கட்டுதல் வகையில் அமைந்த நூல்கள் * நகைச்சுவை நூல்கள் * படக்கதைகள் * குறுநூல்கள் * குறித்த பதிப்பகம் நூல்கள் * குறிப்பிட்ட தாள் வகையைப்பயன்படுத்திய நூல்கள் * ஆக்கியோர்கள் கையெழுத்து நூல்கள் * பதிப்பின்போது பல்வேறு கட்டங்களிலும் அச்சிடப்பட்ட படிகள். பகுப்பு:புத்தகச் சேகரிப்பு